Στίβεν Φόστερ

Ο Στίβεν Κόλινς Φόστερ (όνομα στα Αγγλικά: Stephen Collins Foster, 4 Ιουλίου 182613 Ιανουαρίου 1864), γνωστός ως «ο πατέρας της αμερικανικής μουσικής», ήταν ένας Αμερικανός συνθέτης γνωστός κυρίως για τη λαϊκή μουσική του κατά τη ρομαντική περίοδο. Έγραψε περισσότερα από 200 τραγούδια, ανάμεσα στα οποία και τα: "Oh! Susanna", "Hard Times Come Again No More", "Camptown Races", "Old Folks at Home" ("Swanee River"), "My Old Kentucky Home", "Jenie with the Light Brown Hair", "Old Black Joe Dream" και "Beau". Πολλές από τις συνθέσεις του παραμένουν δημοφιλείς μέχρι τις μέρες μας.

 Τα πρώτα χρόνια,μν 
αριστερά|μικρογραφία|215x215εσ| Οι γονείς του Στίβεν Φόστερ, Ελάιζα Κλέιλαντ Τόμλισον Φόστερ και Γουίλιαμ Μπάρκλεϊ Φόστερ
Υπάρχουν πολλές βιογραφίες του Στίβεν Φόστερ, αλλά διαφέρουν πολύ ανάμεσά τους στις λεπτομέρειες. Μεταξύ άλλων λόγων για τους οποίους συμβαίνει αυτό είναι ότι ο Φόστερ ο ίδιος άφησε πολύ λίγα βιογραφικά στοιχεία και ο αδερφός του Μόρισον Φόστερ μπορεί να έχει καταστρέψει πολλά στοιχεία που έκρινε ότι δίνουν αρνητική εικόνα την οικογένειά του.  

Ο Στίβεν Φόστερ γεννήθηκε στις 4 Ιουλίου 1826,  στο Λόρενσβιλ της Πενσιλβάνια. Οι γονείς του, Γουίλιαμ Μπάρκλεϊ Φόστερ και Ελάιζα Κλέιλαντ Τόμλισον Φόστερ, ήταν σκωτσέζικης και αγγλικής καταγωγής. Είχε τρεις μεγαλύτερες αδερφές και έξι μεγαλύτερους αδελφούς. Φοίτησε σε ιδιωτικές στχολές στο Αλέγκενι της Αθήνας (στην Πενσιλβάνια) και στην Ταουάντα της (επίσης στην Πενσιλβάνια) και διδάχτηκε την αγγλική γραμματική, φωνολογία, κλασική λογοτεχνία, λατινικά, αρχαία ελληνικά και μαθηματικά.

Ο Φόστερ έμαθε να παίζει κλαρινέτο, κιθάρα, φλάουτο και πιάνο. Το 1839, ο αδελφός του ο Γουίλιαμ εκτελούσε τη μαθητεία του ως μηχανικός στην Ταουάντα και θεώρησε ότι ο Στίβεν θα ωφεληθεί από την επίβλεψη του Χένρι Κλέμπελ (1816–1897), ενός γερμανικής καταγωγής μουσικού στο Πίτσμπουργκ. Μέσω του Κλέμπελ, ο Στίβεν ήρθε σε επαφή με τη μουσική σύνθεση.  Οι δυο τους, μελέτησαν μαζί τα έργα των Γιόχαν Σεμπάστιαν Μπαχ, Βόλφγκανγκ Αμαντέους Μότσαρτ, Λούντβιχ βαν Μπετόβεν, Καρλ Μαρία φον Βέμπερ, Φέλιξ Μέντελσον Μπαρτόλντι και Φραντς Σούμπερτ.

Η τοποθεσία του Camptown Races – η οποία θα έδινε τόσο τον τίτλο όσο και το σκηνικό για εκδηλώσεις πάνω σε ένα από τα πιο γνωστά τραγούδια του Φόστερ – βρισκόταν 30 μίλια (τα οποία ισοδυναμούν με 48 χλμ) από την Αθήνα και 15 μίλια (24 χλμ) από την Ταουάντα. Η εκπαίδευση του Φόστερ περιελάμβανε μια σύντομη περίοδο στο Κολέγιο Τζέφερσον στο Κάνονσμπεργκ της Πενσιλβάνια, ένα ίδρυμα που σήμερα ανήκει στο Κολέγιο Ουάσινγκτον & Τζέφερσον.   Τα δίδακτρά του ήταν πληρωμένα, αλλά είχε λίγα χρήματα.  Έτσι, έφυγε από το Κάνονσμπεργκ για να επισκεφτεί το Πίτσμπουργκ μαζί με έναν άλλο μαθητή, αλλά τελικά δεν επέστρεψε. 

 Καριέρα 
μικρογραφία| Το σπίτι στο Χόμποκεν του Νιου Τζέρσεϊ όπου πιστεύεται ότι ο Φόστερ έγραψε το τραγούδι «Jeanie with the Light Brown Hair» το 1854 
Ο Φόστερ παντρεύτηκε την Τζέιν Ντένι Μακ Ντάουελ στις 22 Ιουλίου 1850 και οι δυο τους επισκέφτηκαν τη Νέα Υόρκη και τη Βαλτιμόρη κατά τη διάρκεια του μήνα του μέλιτος. Στη συνέχεια, ο Φόστερ επέστρεψε στην Πενσιλβάνια και έγραψε τα περισσότερα από τα πιο γνωστά τραγούδια του, όπως τα: "Camptown Races" (1850), "Nelly Bly" (1850, υο οποίο έμελλε να γίνει αργότερα το ψευδώνυμο της πρωτοπόρου Αμερικανίδας δημοσιογράφου και φεμινίστριας Ελίζαμπεθ Κόχραν, "Ring de Banjo" (1851), "Old Folks at Home" (γνωστό και ως "Swanee River", 1851), "My Old Kentucky Home" (1853), "Old Dog Tray" (1853) και "Jeanie with the Light Brown Hair" (1854), ένα τραγούδι ερωτικού αποχωρισμού  το οποίο είναι γραμμένο για τη σύζυγό του τη Τζέιν.

Ο Φόστερ επιδίωξε να «καλλιεργήσει το γούστο... ανάμεσα στους εκλεπτυσμένους ανθρώπους φτιάχνοντας στίχους της αρεσκείας τους, αντί για τις άχρηστες και πολύ προσβλητικές λέξεις που ανήκουν σε κάποια από τα τραγούδια αυτού του είδους».  Ωστόσο, η παραγωγή των τραγουδιών μειώθηκε από τον Φόστερ μετά τις αρχές της δεκαετίας του 1850, καθώς ο συνθέτης στράφηκε κυρίως στη «μουσική σαλονιού».  Πολλά από τα τραγούδια του είχαν θέματα που είχαν να κάνουν με τις Νότιες Ηνωμένες Πολιτείες, ωστόσο ο Φόστερ δεν έζησε ποτέ στον Νότο και τον επισκέφτηκε μόνο μία φορά, κατά τη διάρκεια του μήνα του μέλιτός του, το 1852. Τα διαθέσιμα αρχειακά στοιχεία δεν υποδηλώνουν ότι ο Φόστερ ήταν υποστηρικτής της κατάργησης της δουλείας. 

Τα τελευταία τέσσερα χρόνια της ζωής του Φόστερ πέρασαν στη Νέα Υόρκη. Υπάρχουν ελάχιστες πληροφορίες για εκείνη την περίοδο της ζωής του, αν και έχει διασωθεί τμήμα της οικογενειακής αλληλογραφίας. 

 Ασθένεια και θάνατος 
δεξιά|μικρογραφία|193x193εσ| Εικονογράφηση στο Pittsburgh Press της πρώτης ταφόπλακας στον τάφο του Στίβεν Φόστερ
Ο Φόστερ αρρώστησε με υψηλό πυρετό τον Ιανουάριο του 1864. Αποδυναμωμένος όπως ήταν, είναι πιθανό να έπεσε στο ξενοδοχείο του στο Μπάουερι και να έκοψε τον λαιμό του ή μπορεί επίσης να σκόπευε να αυτοκτονήσει.  Ο συνεργάτης του στη δημιουργία τραγουδιών Τζορτζ Κούπερ τον βρήκε όσο ήταν ακόμα ζωντανός, αλλά ξαπλωμένος σε μια λίμνη αίματος. Ο Φόστερ πέθανε στο νοσοκομείο Μπέλβιου τρεις ημέρες αργότερα, σε ηλικία 37 ετών.  Το δερμάτινο πορτοφόλι του περιείχε ένα κομμάτι χαρτί που έγραφε μόνο: «Αγαπητοί φίλοι και ευγενικές καρδιές», μαζί με 37 σεντς από την εποχή του Αμερικανικού Εμφυλίου Πολέμου και τρεις δεκάρες.

Άλλοι βιογράφοι δίνουν διαφορετικές αφηγήσεις για το θάνατό του.  Η ιστορικός Τζο Αν Οκόνελ εικάζει στη βιογραφία της, η οποία έχει τον τίτλο The Life and Songs of Stephen Foster (Η ζωή και τα τραγούδια του Στίβεν Φόστερ), ότι ο Φόστερ μπορεί να αυτοκτόνησε.  Όπως έχουν σημειώσει η Οκόνελ καθώς και ο μουσικολόγος Κεν Έμερσον, αρκετά από τα τραγούδια που έγραψε ο Φόστερ κατά τα τελευταία χρόνια της ζωής του προμηνύουν τον θάνατό του, ανάμεσα στα οποία το "The Little Ballad Girl" και το "Kiss Me Dear Mother Ere I Die". Ο Έμερσον, μάλιστα, λέει στο έργο του Stephen Foster and Co. (Στίβεν Φόστερ και Σία) το 2010 ότι τα τραύματα του Φόστερ μπορεί να ήταν "ούτε ατύχημα ούτε αυτοτραυματισμός". 
μικρογραφία| Τηλεγράφημα που κοινοποιεί τον θάνατο του Στίβεν Φόστερ απευθυνόμενο στον αδελφό του, τον Μόρισον Φόστερ
Το σημείωμα μέσα στο πορτοφόλι του Φόστερ θεωρείται ότι ενέπνευσε τον στίχο του Μπομπ Χίλιαρντ στο τραγούδι "Dear Hearts and Gentle People" (1949). Ο Φόστερ θάφτηκε στο νεκροταφείο Αλέγκενι στο Πίτσμπουργκ. Μετά τον θάνατό του, ο Μόρισον Φόστερ έγινε ο «λογοτεχνικός εκτελεστής» του. Ως εκ τούτου, αυτός ήταν που απαντούσε σε αιτήματα για αντίγραφα χειρογράφων, αυτόγραφα και βιογραφικά στοιχεία.  Μετά τον θάνατό του, το τραγούδι "Beautiful Dreamer ", ένα από τα πιο αγαπημένα έργα του, δημοσιεύτηκε το 1864. 

 Μουσική 
Ο Φόστερ μεγάλωσε στο Λόρενσβιλ, το οποίο σήμερα είναι μια γειτονιά του Πίτσμπουργκ, όπου είχαν εγκατασταθεί πολλοί Ευρωπαίοι μετανάστες και είχαν συνηθίσει να ακούν τη μουσική των κατοίκων της Ιταλίας, της Σκωτίας, της Ιρλανδίας και της Γερμανίας. Εκεί συνέθεσε το πρώτο του τραγούδι όταν ήταν ακόμη 14ων ετών και το ονόμασε «Tioga Waltz». Το πρώτο τραγούδι που δημοσίευσε ποτέ ήταν το "Open your Lattice Love" (1844).   Έγραψε τραγούδια για την υποστήριξη του ποτού, όπως για παράδειγμα τα «My Wife Is a Most Knowing Woman», «Mr. and Mrs. Brown» και «When the Bowl Goes Round», ενώ συνέθεσε και τραγούδια εγκράτειας από το αλκοόλ, όπως είναι τα «Comrades Fill No Glass for Me» και το «The Wife». 

Ο Φόστερ έγραψε επίσης πολλούς εκκλησιαστικούς ύμνους, αν και οι ύμνοι του είχαν πάψει να συμπεριλαμβάνονται στα σχετικά υμνολόγια το 1910. Μερικοί από τους ύμνους του είναι «Seek and ye shall find»,  «All around is bright and fair, While we work for Jesus»,  και «Blame not those who weep and sigh».  Αρκετούς σπάνιους ύμνους τους οποίους είχε γράψει ο Φόστερ κατά την εποχή του Αμερικανικού Εμφυλίου Πολέμου έχει ερμηνεύσει η χορωδία The Old Stoughton Musical Society, ανάμεσα στα οποία είναι και τα "The Pure, The Bright, The Beautiful", "Over The River", "Give Us This Day" και "What Shall The Harvest Be?". Επίσης, ο Φόστερ διασκεύασε πολλά έργα των Βόλφγκανγκ Αμαντέους Μότσαρτ, Λούντβιχ βαν Μπετόβεν, Γκαετάνο Ντονιτσέττι, Τζόζεφ Λάνερ, Καρλ Μαρία φον Βέμπερ και Φραντς Σούμπερτ για φλάουτο και κιθάρα.

Ο Φόστερ συνήθως έστελνε τις χειρόγραφες παρτιτούρες του απευθείας στους εκδότες του. Οι εκδότες κράτησαν τις παρτιτούρες και δεν τις έδωσαν σε βιβλιοθήκες ούτε τις επέστρεψαν στους κληρονόμους του. Μερικές από τις πρωτότυπες, χειρόγραφες παρτιτούρες του αγοράστηκαν και τοποθετήθηκαν σε ιδιωτικές συλλογές καθώς και στη Βιβλιοθήκη του Κογκρέσου. 

 Λαϊκά τραγούδια 
Το "My Old Kentucky Home" είναι ο επίσημος ύμνος της πολιτείας του Κεντάκι, όπως υιοθετήθηκε από τη Γενική Συνέλευση στις 19 Μαρτίου του 1928.

Τα τραγούδια, οι στίχοι και οι μελωδίες του Φόστερ έχουν συχνά αλλοιωθεί από εκδότες και από ερμηνευτές. 

Το 1957, ο Ρέι Τσαρλς κυκλοφόρησε μια διασκευή του "Old Folks at Home" με τον τίτλο "Swanee River Rock (Talkin' 'Bout That River)". Το κομμάτι έγινε η πρώτη του λαϊκή επιτυχία τον Νοέμβριο. Whitburn, Joel, Top R&B Singles, 1942–1999, p. 74.

Κατά τη δεκαετία του 2000  Το "Old Folks at Home", το οποίο έγινε ο επίσημος ύμνος της πολιτείας της Φλόριντας το 1935,  δέχτηκε επίθεση επειδή κάποιοι θεωρούσαν προσβλητικές ορισμένες λέξεις στους στίχους του τραγουδιού. Τελικά, έγιναν αλλαγές στις στίχους με την έγκριση του Ιδρύματος του Στίβεν Φόστερ. Το τροποποιημένο τραγούδι διατηρήθηκε ως ο επίσημος ύμνος της πολιτείας, ενώ το "Florida (Where the Sawgrass Meets the Sky)" προστέθηκε ως ο δεύτερος ύμνος της πολιτείας. 

Μια συλλογή που εκδόθηκε το 1974 και είχε τον τίτλο Stephen Foster Song Book; Original Sheet Music of 40 Songs (Νέα Υόρκη: Dover Publications, Inc.,) περιλαμβάνει λαΪκά τραγούδια του Στίβεν Φόστερ τα οποία έχιε επιμεληθεί ο μουσικολόγος Richard Jackson. 

 Κληρονομιύ 

 Μουσική επιρροή 

Πολλοί παλαιότεροι κινηματογραφιστές επέλεξαν τα τραγούδια του Φόστερ για να ντύσουν τη δουλειά τους, επειδή τα δικαιώματα της πνευματικής ιδιοκτησίας τους είχαν λήξει και δεν τους κόστισαν τίποτα. 

 Ο καθηγητής λαογραφίας και μουσικός Τζον Μίντον έγραψε ένα τραγούδι με τίτλο "Stephen C. Foster's Blues". 
 Ο Γουόλτ Κέλι ηχογράφησε μια α καπέλα διασκευή του τραγουδιού "Old Dog Tray" του Φόστερ στο άλμπουμ του 1956, Songs of the Pogo. Ο Κέλι ανέφερε τακτικά το "Old Dog Tray" ως το θεματικό τραγούδι για τον χαρακτήρα του, Beauregard Hound Dog, από το κόμικ του με τον τίτλο Pogo.
 Η Έρικα Μ. Άντερσον, από το συγκρότημα των EMA, αναφέρεται στο "Camptown Races" του Φόστερ στους στίχους του τραγουδιού "California", από το past Life Martyred Saints (2011). 
 Οι Firesign Theatre κάνει πολλές αναφορές σε συνθέσεις του Φόστερ στο CD τους, Boom Dot Bust το οποίο κυκλοφόρησε το 1999 από την εταιρεία Rhino Records.
 Ο Λάρι Κέργουαν των Black 47 αναμιγνύει τη μουσική του Φόστερ με τη δική του στο μιούζικαλ Hard Times, το οποίο κέρδισε μια διάκριση στην εφημερίδα The New York Times ως: "εκπληκτική ψυχαγωγία". Ο Κέργουαν δίνει μια σύγχρονη ερμηνεία των ταραγμένων μεταγενέστερων χρόνων του Φόστερ την οποία τοποθετεί στο μέσον της δύσκολης εποχής των ταραχών στη Νέα Υόρκη και των σχέσεων ανάμεσα στους Ιρλανδούν και τους Νέγρους της περιόδου εκείνης. Μια αναβίωση του μιούζικαλ έγινε στο Cell Theatre της Νέας Υόρκης στις αρχές του 2014 και μια αναθεωρημένη έκδοση του μιούζικαλ που έχει τον τίτλο Paradise Square έκανε πρεμιέρα στο Berkeley Repertory Theatre το 2018.
 Ο Γκόρντον Λάιτφουτ έγραψε ένα τραγούδι το 1970 που έχει τον τίτλο "Your Love's Return (Song for Stephen Foster)", αφιερωμένο στον Φόστερ.
 Το άλμπουμ 12 Songs του Ράντι Νιούμαν του 1970 περιείχε το τραγούδι του Νιούμαν "Old Kentucky Home" (το οποίο αρχικά είχε κυκλοφορήσει με τον τίτλο "Turpentine and Dandelion Wine"). Το τραγούδι αυτό βασίζεται στο "My Old Kentucky Home, Good-Night!" του Φόστερ! Ο Νιούμαν είπε στο περιοδικό Billboard ότι "είναι ένα καλό τραγούδι γιατί ο Στίβεν Φόστερ έγραψε το ρεφρέν, αυτός είναι ο λόγος."  Με διάφορους εναλλακτικούς τίτλους, το τραγούδι "Old Kentucky Home" του Νιούμαν διασκευάστηκε από τους Beau Brummels, τους Alan Price Set και τον Τζόνι Κας.
 Ο Σπάικ Τζόουνς ηχογράφησε ένα κωμικό σκετς με τον τίτλο "I Dream of Brownie with the Light Blue Jeans", παραφτάζοντας ένα τραγούδι του Φόστερ.
 Ο κωμικός Σταν Φρέμπεργκ φαντάστηκε μια έκδοση της μουσικής του Φόστερ στο στιλ της της δεκαετίας του 1950 δημιουργώντας το "Rock Around Stephen Foster".
 Ο τραγουδοποιός Τομ Σάνερ αναφέρει ότι ο Στίβεν Φόστερ συναντήθηκε με το alter ego του Eminem, τον "Slim Shady", στο τραγούδι του Σάνερ "Rock & Roll is A Natural Thing".
 Η μουσική του Στίβεν Φόστερ ήταν μία από τις πρώτες επιρροές για τον Αυστραλό συνθέτη Πέρσι Γκρέιντζερ, ο οποίος δήλωσε ότι το να ακούει τη μητέρα του να να τραγουδάει το  "Camptown Races" ήταν μια από τις πρώτες μουσικές του αναμνήσεις. Στη συνέχεια, έγραψε ένα κομμάτι με τον τίτλο "Tribute to Foster", μια σύνθεση για μεικτή χορωδία, ορχήστρα και ποτήρια κρασιού με βάση τη μελωδία του τραγουδιού "Camptown Races". 
 Ο Αρτ Γκαρφάνκερ επιλέχθηκε για να ενσαρκώσει τον Stephen Stephen, τα τραγούδια του οποίου τραγούδησε σε μια παράσταση ενός δημοτικού σχολείου στο Κουίνς της Νέας Υόρκης. 
 Το όνομα του Φόστερ περιλαμβάνεται στη σειρά των μουσικών και των τραγουδιών που αποτελούν τους στίχους του νεωτεριστικού τραγουδιού ποπ μουσικής του 1974 "Life Is a Rock (But the Radio Rolled Me)" από τους Reunion.
 Ο Νιλ Σεντάκα έγραψε και ηχογράφησε ένα τραγούδι για τον Φόστερ, το οποίο και συμπεριέλαβε στο άλμπουμ του με τον τίτλο The Hungry Years που κυκλοφόρησε το 1975.
 Το τραγούδι "Wildebeest" από το εναλλακτικού κάντρι ντουέτου The Handsome Family, το οποίο περιλαμβάνεται στο άλμπουμ του 2013 με τον τίτλο Wilderness, αναφέρεται στον θάνατο του Φόστερ. 
 Ο Σκουίρελ Νατ Ζίπερς έγραψε και ηχογράφησε ένα τραγούδι το 1998 με τίτλο "The Ghost of Stephen Foster" (Το φάντασμα του Στίβεν Φόστερ).
 Ο Στέις Ίνγκλαντ κυκλοφόρησε τον Απρίλιο του 2024, ως μέλος του γκρουπ Foster's Satchel, ένα ολοκληρωμένο άλμπουμ με τον τίτλο Over the River: Stephen Foster Reimagined.
 Κατά τη διάρκεια της καραντίνας η οποία είχε επιβληθεί λόγω της πανδημίας COVID-19, ο Αμερικανός τραγουδιστής Ρούφους Γουέινραϊτ ανέβαζε στον λογαριασμό του στο Instagram διαδικτυακές συναυλίες, οι οποίες χρησιμοποιούσαν το τραγούδι του Φόστερ «Hard Times Come Again No More», που επιλέχθηκε ως κατεξοχήν κλασικό αμερικανικό τραγούδι, αφού, όπως είπε ο Γουέινραϊτ, έχει ερμηνευθεί από μια ευρεία γκάμα καλλιτεχνών, από τον Μπομπ Ντίλαν έως τη Μέιβις Στέιπλς. 

μικρογραφία|220x220εσ|Αναμνηστικό γραμματόσημο με τον Στιβεν Φόστερ από τη σειρά του 1940 "Διάσημοι Αμερικανοί Συνθέτες" 

 Τηλεόραση 

 Στην Ιαπωνία, έχουν γυριστεί δύο τηλεοπτικές εκπομπές για τη ζωή του Στιβεν Φόστερ και της παιδικής του φίλης (και μετέπειτα συζύγου) Τζέιν Μακ Ντάουελ. Η πρώτη από αυτές γυρίστηκε το 1979 και αποτελείται από 13 επεισόδια και η δεύτερη από το 1992 έως το 1993 και αποτελείται από 52 επεισόδια. Και οι δύο εκπομπές είχαν τον τίτλο Jeanie with the Light Brown Hair από το ομώνυμο τραγούδι του Φόστερ.
 Στο επεισόδιο με τον τίτλο "The $99.000 Answer" της αμερικανικής κωμικής σειράς Honeymooners, ο οδηγός λεωφορείου Ραλφ Κράμπντεν μελετά παλιά δημοφιλή τραγούδια για την επερχόμενη εμφάνισή του ως διαγωνιζόμενος σε ένα τηλεπαιχνίδι. Πριν από κάθε τραγούδι, ο καλύτερος φίλος του Ραλφ, Εντ Νόρτον, ζεσταίνεται στο πιάνο παίζοντας τηνα ρχή του τραγουδιού "Swanee River". Στο παιχνίδι, ο Ραλφ δέχεται την πρώτη του ερώτηση για μόλις 100 δολάρια: "Ποιος είναι ο συνθέτης του "Swanee River"; Ο Ραλφ παγώνει και μετά νευρικά απαντά ο "Εντ Νόρτον;", οπότε και χάνει.
 Σε ένα κομμάτι του The Rocky and Bullwinkle Show το οποίο έχει τον τίτλο "Fractured Fairy Tales", ο Αλαντίν βρίσκει ένα λυχνάδι με ένα θηλυκό τζίνι με καστανά ανοιχτά μαλλιά (όπως σε ένα τραγούδι του Φόστερ), που τον ρωτά αμέσως: "Εσύ είσαι ο Στίβεν Φόστερ;"
 Η Λουσίλ Μπολ, σε ένα επεισόδιο της εκπομπής The Lucy Show, ανακοινώνει ότι πρόκειται να βάλει να ακούσει έναν δίσκο που ονομάζεται "Bing Crosby Sings Stephen Foster" (Ο Μπινγκ Κρόσμπι τραγουδά Στίβεν Φόστερ). Ακούγεται κάποιος του μιμείται τον Κρόσμπι να τραγουδά (τη μελωδία του τραγουδιού "Camptown Races") με τους στίχους: "A-bum-bum-bum-bum bum-bum-bum, Stephen, Foster..."

 Κινηματογράφος 

 Τρεις ταινίες του αμερικανικού κινηματογράφου έχουν γυριστεί για τη ζωή του Στίβεν Φόστερ. Πρόκειται για τις εξής ταινίες: Για σένα, αγάπη μου (πρωτότυπος τίτλος: Harmony Lane,1935) με τον Ντάγκλας Μοντγκόμερι, Το τραγούδι του πόνου (Swanee River, 1939) με πρωταγωνιστή τον Ντον Αμίτσι και I Dream of Jeanie (1952), με τον Μπιλ Σίρλεϊ. Η ταινία του 1939 ήταν μια από τις πιο φιλόδοξες προσπάθειες της Twentieth Century Fox, που γυρίστηκε σε Technicolor. Οι άλλες δύο ήταν χαμηλού προϋπολογισμού παραγωγές που γυρίστηκαν από δευτεροκλασάτες εταιρείες.
 Στην ταινία Σύγκρουση στον πράσινο βάλτο (Tombstone, 1993), ο Μπίλι Κλάντον (τον οποίο υποδύεται ο Τόμας Χέιντεν Τσερτς) προσπαθεί να στήσει παγίδα τον Ντοκ Χόλιντεϊ (Βαλ Κίλμερ), ο οποίος παίζει ένα νυχτερινό  του Φρεντερίκ Σοπέν στο πιάνο, λέγοντάς του: "Το Old Dog Tray είναι αυτό" Μου ακούγεται σαν το Old Dog Tray". Όταν δεν τα καταφέρνει, ο Κλάντον ρωτά αν ο Ντοκ γνωρίζει άλλα τραγούδια, όπως τα "'Camptown Races?', 'Oh Susanna', "Ξέρεις, Στίβεν Φόστερ!"
 Στην ταινία Χίλιοι τρόποι να πεθάνεις στην Άγρια Δύση (A Million Ways to Die in the West, 2014) ο χαρακτήρα του Σεθ Μακ Φάρλαν, ο Άλμπερτ, δεν μπορεί να βγάλει από το μυαλό του το τραγούδι του Φόστερ "If You've Only Got a Mustache", από την προηγούμενη σκηνή. Ο χαρακτήρας της Σαρλίζ Θερόν προτείνει, τότε, να τραγουδήσει ένα διαφορετικό τραγούδι και εκείνος απαντά: "Υπάρχουν μόνο τρία τραγούδια" και εκείνη προσθέτει "Και όλα είναι του Στίβεν Φόστερ".
 Στην ταινία Ο σπάνιος Τζο (Mighty Joe Young) του 1949, ο χαρακτήρας της Τζιλ Γιανγκ (την οποία ενσαρκώνει η Τέρι Μουρ) καταφέρνει να ηρεμήσει το κατοικίδιο ζώο της που είναι ένας γορίλας ύψους 3,6 μ., σφυρίζοντας ή παίζοντας το τραγούδι  "Beautiful Dreamer".
 Στην ταινία Φράνκι και Τζόνι (Frankie and Johnny, 1966) με πρωταγωνιστή τον Τζόνι (ο χαρακτήρας του Έλβις Πρίσλεϊ) που μιλάει με τον Κάλι (τον παίζει ο Χάρι Μόργκαν - M*A*S*H) όταν σχολιάζει ένα τραγούδι λέει "Για να ακούσουμε Στίβεν Φόστερ".

 Άλλες εκδηλώσεις 

 Το "Stephen Foster! Super Saturday" είναι μια κούρσα με καθαρόαιμα άλογα κατά τη διάρκεια της περιόδου άνοιξης / καλοκαιριού στο Churchill Downs, στο Λούισβιλ του Κεντάκι. Κατά τη διάρκεια της εκδήλωσης αυτής, παίζονται επιλογές των τραγουδιών του Στίβεν Φόστερ από τον τραγουδιστή της εκδήλωσης, Στιβ Μπάτλμαν.
 Το "Stephen Foster Music Camp" είναι μια καλοκαιρινή μουσική κατασκήνωση η οποία πραγματοποιείται στην πανεπιστημιούπολη του EKU στο Ρίτσμοντ του Κεντάκι. Η κατασκήνωση προσφέρει μαθήματα πιάνου, χορωδίες, μπάντες και ορχήστρες.

 Τέχνη 
δεξιά|μικρογραφία| Γλυπτό που απεικονίζει τον Στίβεν Φόστερ στο Schenley Plaza του Πίτσμπουργκ, από τον Τζουζέπε Μορέτι (1900)

 Ένα δημόσιο γλυπτό του Τζουζέπε Μορέτι που τιμά τον Φόστερ και μνημονεύει το τραγούδι του με τίτλο "Old Uncle Ned" βρισκόταν κοντά στο μνημείο του Στίβεν Φόστερ μέχρι το 2018. Το άγαλμα αφαιρέθηκε μετά από παράπονα για τον σκλάβο ο οποίος καθόταν δίπλα στον Φόστερ και έπαιζε μπάντζο. 
 Στο Alms Park του Σινσινάτι, με θέα στον ποταμό Οχάιο, υπάρχει ένα καθιστό άγαλμα του Στίβεν Φόστερ.
 Το Hall of Fame for Great Americans στο Μπρονξ της Νέας Υόρκης, με θέα στον ποταμό Χάρλεμ, έχει μια χάλκινη προτομή του Φόστερ από τον καλλιτέχνη Γουόκερ Χάνκοκ. Το έργο προστέθηκε το 1940 και είναι ένα από τα έργα που έχουν αφιερωθεί σε 98 τιμώμενους άνδρες και γυναίκες από 15 διαφορετικές κατηγορίες.
 Στο πάρκο My Old Kentucky Home State Park στο Μπάρντσταουν του Κεντάκι, παίζεται από το 1958 ένα μιούζικαλ με τον τίτλο The Stephen Foster Story (Η ιστορία του Στίβεν Φόστερ). Υπάρχει επίσης ένα άγαλμά του δίπλα στην έπαυλη Federal Hill, όπου ζούσαν συγγενείς τους οποίους επισκεπτόταν και το οποίο αποτελεί την έμπνευση για το My Old Kentucky Home. Ένας πίνακας του Χάουαρντ Τσάντλερ Κρίστι με τον τίτλο, "Stephen Foster and the Angel of Genius" εκτίθεται στη συλλογή έργων τέχνης του πάρκου. Ο πίνακας ενέπνευσε τη Φλόρενς Φόστερ Τζένκινς να φτιάξει ένα άλλο έργο στο οποίο η ίδια παίζει προσωπικά τον ρόλο του αγγέλου που απεικονίζεται στον πίνακα του Κρίστι. Η σκηνή εμφανίστηκε στην ταινία Φλόρενς: Φάλτσο σοπράνο (Florence Foster Jenkins) η οποία κυκλοφόρησε το 2016.

 Διακρίσεις και τιμές 
μικρογραφία| Ο Στίβεν Φόστερ απεικονίζεται στην εμπρόσθια όψη του μισού δολαρίου του Μουσικού Κέντρου του Σινσινάτι του 1936
Ο Στίβεν Φόστερ τιμάται στην πανεπιστημιούπολη του Πίτσμπουργκ μέσω του Stephen Foster Memorial, ενός εμβληματικού κτηρίου το οποίο στεγάζει το Μουσείο Stephen Foster Memorial Museum, το Κέντρο Αμερικανικής Μουσικής, καθώς και δύο θέατρα: το Charity Randall Theatre και το Henry Heymann Theatre. Και τα δύο αυτά θέατρα είναι χώροι παραστάσεων για το Τμήμα Θεατρικών Τεχνών του Πανεπιστημίου του Πίτσμπουργκ. Πρόκειται για το μεγαλύτερο αποθετήριο με πρωτότυπες συνθέσεις του Στίβεν Φόστερ, ηχογραφήσεις και διάφορα άλλα αναμνηστικά που έχουν εμπνευστεί από τα τραγούδια του σε παγκόσμιο επίπεδο.

Δύο κρατικά πάρκα έχουν πάρει το όνομά τους προς τιμήν του Στίβεν Φόστερ: το Stephen Foster Folk Culture Center State Park στο Γουάιτ Σπρινγκς της Φλόριντας και το Stephen C. Foster State Park στην Τζόρτζια. Και τα δύο πάρκα βρίσκονται στον ποταμό Σουγουάνι Η λίμνη Στίβεν Φόστερ στο κρατικό πάρκο Mt. Pisgah στην Πενσιλβάνια φέρει επίσης το όνομά του.

Ένα κρατικό πάρκο πήρε το όνομα ενός τραγουδιού του Φόστερ, το My Old Kentucky Home State Park, όπως επίσης και μια ιστορική έπαυλη που παλαιότερα ονομαζόταν Federal Hill και που βρίσκεται στο Μπάρντσταουν του Κεντάκι, όπου ο Φόστερ ήταν κατά καιρούς επισκέπτης, σύμφωνα με τον αδελφό του, Μόρισον Φόστερ. Το πάρκο έχει ένα χάλκινο άγαλμα προς τιμήν του έργου του Φόστερ.

Η Ιστορική Εταιρεία Lawrenceville (με έδρα του Πίτσμπουργκ) φιλοξενεί το ετήσιο φεστιβάλ μουσικής και κληρονομιάς του Στίβεν Φόστερ (Doo Dah Days!). Το φεστιβάλ Doo Dah Days λαμβάνει χώρα κατά το πρώτο Σαββατοκύριακο του Ιουλίου, για να τιμήσει τη ζωή και τη μουσική ενός από τους πιο σημαντικούς τραγουδοποιούς στην ιστορία της Αμερικής. Το σπίτι του Φόστερ στο τμήμα Λόρενσβιλ του Πίτσμπουργκ σώζεται ακόμα στη λεωφόρο Πεν κοντά στο κοινοτικό κέντρο Στίβεν Φόστερ.

 Γκαλερί 

 Διαμάχη για το άγαλμα αγάλματος και μεταγενέστερες απόψεις 
Ένα άγαλμα του Στίβεν Φόστερ το οποίο φιλοτεχνήθηκε το 1900 από τον Τζουζέπε Μορέτι βρισκόταν στην πλατεία Schenley Plaza του Πίτσμπουργκ, από το 1940 έως το 2018. Μετά από ομόφωνη σύσταση της Επιτροπής Τέχνης του Πίτσμπουργκ, το άγαλμα αφαιρέθηκε στις 26 Απριλίου 2018,  ενώ η νέα του θέση δεν έχει ακόμη καθοριστεί. Το άγαλμα έχει μείνει στην ιστορία ως το πιο αμφιλεγόμενο δημόσιο έργο τέχνης στο Πίτσμπουργκ "λόγω της απεικόνισης ενός Αφροαμερικανού που παίζει μπάντζο στα πόδια του καθιστού συνθέτη. Οι κριτικοί λένε ότι το άγαλμα εξυμνεί την οικειοποίηση της μαύρης κουλτούρας από τους λευκούς και απεικονίζει τον αόριστα χαμογελαστό μουσικό με τρόπο που είναι, στην καλύτερη περίπτωση, συγκαταβατικός και, στη χειρότερη, ρατσιστικός".  Μια ομάδα εργασίας η οποία ορίστηκε από τον δήμο με θέμα τις γυναίκες στη δημόσια τέχνη ζήτησε να αντικατασταθεί το άγαλμα με ένα άλλο, που τιμούσε μια Αφροαμερικανίδα η οποία είχε κάποια σχέση με την κοινότητα του Πίτσμπουργκ. Η ομάδα εργασίας διοργάνωσε μια σειρά από τοπικά φόρουμ στο Πίτσμπουργκ με στόχο να συγκεντρώσει σχόλια από το κοινό σχετικά με την αντικατάσταση του αγάλματος, ενώ κυκλοφόρησε και μια ηλεκτρονική φόρμα που επέτρεπε στο κοινό να ψηφίσει μία από τις επτά προεπιλεγμένες υποψήφιες ή να γράψει μια εναλλακτική πρόταση.  Ωστόσο, η ομάδα εργασίας για τις Γυναίκες στη Δημόσια Τέχνη και η Επιτροπή Τέχνης του Πίτσμπουργκ δεν έχουν καταλήξει σε συμφωνία ως προς το ποιο πρόσωπο θα τιμηθεί ούτε κατά πόσο θα παραμείνει το άγαλμα στη θέση Schenley Plaza. 

Ο μουσικολόγος Κεν Έμερσον έχει διατπώσει την άποψη ότι μερικά από τα τραγούδια του Φόστερ αποτελεούν «πηγή φυλετικής αμηχανίας και οργής». 

 Παραπομπές 

 Περαιτέρω ανάγνωση 










 O'Connell, JoAnne (2016). The Life and Songs of Stephen Foster: a Revealing Portrait of the Forgotten Man Behind Swanee River, Beautiful Dreamer, and My Old Kentucky Home. Lanham, Maryland: Rowman and Littlefield. p. 321. ISBN 9781442253865.



 Εξωτερικοί σύνδεσμοι 



 Αρχεία του Στίβεν Φόστερ στο Πανεπιστήμιο του Κεντάκι

 Pittsburgh Music History 
 Hymns and songs by Stephen Foster
 Stephen Collins Foster recordings στον ιστότοπο Discography of American Historical Recordings.

 Μουσικές παρτιτούρες
 Παρτιτούρες για το "I see her still in my dreams", Macon, GA: John C. Schreiner & Son, από τη Συλλογή παρτιτούρων Confederate Imprints
 Παρτιτούρες για το "Parthenia to Incomar", Macon, GA: John C. Schreiner & Son, από τη Συλλογή παρτιτούρων Confederate Imprints
 "The Melodies of Stephen C. Foster" (διαδικτυακή έκδοση) Pittsburgh, PA: TM Walker, Πλήρης παρτιτούρα, 307 σελίδες

Κατηγορία:Αμερικανοί αγγλικής καταγωγής
Κατηγορία:Αμερικανοί στιχουργοί
Κατηγορία:Αμερικανοί συνθέτες
Κατηγορία:Αμερικανοί τραγουδοποιοί